Karang sebuah tulisan dalam bahasa Betawi yang bernada ekspositori dan panjangnya 1 paragraf.

Ada pelajaran yang percis amat ama pelajaran PPKN, namanya Akidah Akhlak. Kalo dari PPKN, kita disuruh belaku baek, lantaran gara-gara emang kudu baek ke orang laen. Jadi orang yang baek biar nurutin nilai bangsa ama negara. Nah, kalo pelajaran Akidah Akhlak ini, kita kudu jadi orang baek lantaran agama, Allah yang nyuruh orang jadi mahluk yang baek. Kita pas jadi murid dikasih unjuk jadi orang baek, lantaran Allah janji bakalan ngasih pahala ke orang yang kelakuannya baek. Kalo kagak baek, orang bakalan dapet dosa. Tau ilmu kayak begitu, murid yang masih polos juga jadi kayak dituntun buat jadi bocah yang baek ke emak baba, guru, abang, mpok, adek, ama kawan. Selaen itu, murid juga jadi tau kalo orang yang punya agama itu kudu doa, kudu ibadah. Ada tempat minta kalo ada yang dipengenin. Minta ke Tuhan, bukan ke mahluk. Pelajaran kayak ini yang bikin bocah jadi tau kudu pegimana ngadepin lingkungan.